ฮั่งเส็งปิดลบ 75.99 จุด ตามตลาดหุ้นจีน
ฮั่งเส็งปิดลบ 75.99 จุด ตามตลาดหุ้นจีน
18 พ.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งลดลง 75.99 จุด หรือ 0.34% ปิดวันนี้ที่ 22,188.26 จุด ตามทิศทางของตลาดหุ้นจีน เนื่องจากความวิตกกังวลเกี่ยวกับการชะลอตัวของตลาดที่อยู่อาศัยของจีน หลังจากมีรายงานว่าราคาบ้านปรับตัวลดลงในเดือนต.ค.
นอกจากนี้ นักลงทุนยังจับตาดูรายงานการประชุมนโยบายการเงินของเฟดประจำวันที่ 27-28 ต.ค. ซึ่งจะมีการเปิดเผยในวันพุธนี้ตามเวลาสหรัฐ เพื่อจับสัญญาณว่าเฟดจะปรับขึ้นอัตราดอกเบี้ยในเดือนหน้าหรือไม่ ขณะที่ผลสำรวจความคิดเห็นของนักวิเคราะห์ล่าสุด ซึ่งจัดทำโดย CMEGroup’s Fedwatch ระบุว่า โอกาสที่เฟดจะปรับขึ้นอัตราดอกเบี้ยในการประชุมเดือนธ.ค.นั้น มีสูงเกือบ 70%